תקווה חדשה

תקווה חדשה הימין הממלכתי (בעבר: תקווה חדשה אחדות לישראל) היא מפלגת ימין ציונית-ליברלית ישראלית. יושב ראש המפלגה הוא גדעון סער. המפלגה מיוצגת בכנסת העשרים וחמש בסיעת הימין הממלכתי. בדצמבר 2019 התמודד גדעון סער נגד בנימין נתניהו, יו"ר הליכוד וראש הממשלה, בבחירות הפנימיות לראשות המפלגה. במהלך הקמפיין אמר כי על נתניהו להתפטר בעקבות אי יכולתו להרכיב ממשלה בעתיד. נתניהו זכה ל-72.5% מקולות המתפקדים לעומת 27.5% לסער. לאחר הקמת ממשלת ישראל השלושים וחמש לא מונה סער לשר בממשלה או לתפקיד משמעותי אחר, אף שבפריימריז לרשימת הליכוד הוא הגיע למקום החמישי. לקראת הקדמתן של הבחירות לכנסת העשרים וארבע מ-2023 למרץ 2021, הכריז סער ב-8 בדצמבר 2020 על הקמת המפלגה. בהודעתו מתח ביקורת על ממשלת ישראל השלושים וחמש ועל בנימין נתניהו העומד בראשה, והכריז כי הוא מתמודד על ראשות הממשלה בבחירות לכנסת העשרים וארבע, וכי יתפטר מייד מהכנסת ויפרוש מהליכוד. למחרת, ב-9 בדצמבר, הודיעו חברי הכנסת מסיעת "דרך ארץ", יועז הנדל וצבי האוזר, על הצטרפותם לרשימה. בתגובה להצטרפותם פיטר ראש הממשלה החליפי ושר הביטחון, בני גנץ, את הנדל מתפקידו כשר התקשורת. ב-15 בדצמבר הודיעה חברת הכנסת יפעת שאשא-ביטון, יושבת ראש "כולנו", על הצטרפותה למפלגה, כמספר שתיים ברשימה וכמי שעתידה לשמש ממלאת-מקום ראש הממשלה אם יעלה בידי המפלגה להרכיב קואליציה. בתגובה למהלך זה, פיטר יו"ר הקואליציה מיקי זוהר את שאשא-ביטון מסיעת הליכוד ואף ניסה מטעם סיעת הליכוד להכריז עליה פורשת. אישים נוספים שחברו למפלגתו של סער: השר זאב אלקין, חברות הכנסת מיכל שיר ושרן השכל וד"ר עמנואל נבון שפרשו לשם כך מהליכוד, מאיר יצחק-הלוי, ראש עיריית אילת, ודני דיין, קונסול ישראל לשעבר בניו יורק. ב-31 בינואר 2021 הצטרפה למפלגה חברת הכנסת הילה שי-וזאן ממפלגת כחול לבן. בין נותני הערבות של המפלגה בבחירות 2021 היו אלפרד אקירוב (2.5 מיליון שקל), איש העסקים הקנדי יגאל שיינברג (3 מיליון שקל), איש העסקים יונתן קולבר (4 מיליון שקל) ויונתן גרינוולד (1.5 מיליון שקלים), שגם נתן ערבות למפלגת ימינה. ב-15 באוגוסט 2022 התפלגה סיעת היחיד דרך ארץ מתקווה חדשה. ביולי 2023 שינתה המפלגה את שמה הרשמי לתקווה חדשה הימין הממלכתי. לאחר הבחירות לכנסת העשרים וארבע בחרה המפלגה להימנע מהמלצה לנשיא המדינה ראובן ריבלין על מי מהמועמדים להטיל את המנדט להרכבת הממשלה, אך לאחר שבנימין נתניהו החזיר את המנדט להקמת הממשלה לנשיא, המליצה המפלגה על העברת המנדט ליאיר לפיד. המפלגה הצטרפה לקואליציה שהרכיבה את ממשלת ישראל השלושים ושש, ושלושה מחבריה כיהנו כשרים בממשלה זו: גדעון סער - סגן ראש הממשלה ושר המשפטים, זאב אלקין - שר הבינוי והשיכון ושר ירושלים ומורשת, יפעת שאשא-ביטון - שרת החינוך ומאיר יצחק הלוי כיהן כסגן שרת החינוך. בנוסף, יועז הנדל מדרך ארץ כיהן כשר התקשורת. ב-10 ביולי 2022, לקראת הבחירות לכנסת העשרים וחמש, הכריזו גדעון סער ובני גנץ (מנהיג מפלגת חוסן לישראל) על ריצה משותפת של שתי המפלגות. בבחירות זכתה הרשימה המשותפת, שהתמודדה תחת השם המחנה הממלכתי, ב-12 מנדטים, בהם ארבעה לתקווה חדשה. בתחילת כהונתה של הכנסת העשרים וחמש הייתה סיעת "המחנה הממלכתי" באופוזיציה. בעקבות מלחמת חרבות ברזל הצטרפה הסיעה לממשלה ה-37 בכוונה להקים קבינט מלחמה. ב-12 באוקטובר 2023 הושבעו חמישה שרים מטעם "המחנה הממלכתי", בהם סער ושאשא ביטון, שמונו לשרים בלי תיק. ב-12 במרץ 2024 הודיע סער על התפצלות מפלגתו מסיעת "המחנה הממלכתי" והפיכת המפלגה לסיעה נפרדת בכנסת בשם "הימין הממלכתי". ב-25 במרץ 2024 הודיע סער על פרישתו מהממשלה. המפלגה רואה במדינת ישראל כמדינת הלאום של העם היהודי ובהתאם לך רואה חשיבות להיבטים צבאיים, כלכליים, טכנולוגיים, מחקריים, התיישבותיים של המדינה ותמיכה בעלייה לישראל. המפלגה רואה בעייתיות בשסעים חברתיים בישראל ומבטיחה לפעול לאיחוים וחיבור בין חלקי העם. בנוגע לסכסוך הישראלי-פלסטיני, המפלגה מתנגדת לפתרון שתי המדינות. בנושאים חברתיים המפלגה מגדירה את עצמה כמפלגה ליברלית וכוללת תמיכה בלגליזציה של סמים קלים הכוללת הסדרה של ענף הקנאביס בישראל, רפורמה בקנאביס הרפואי, הכנסת קנאביס לסל התרופות, חקלאות קנאביס והתרת שימוש בזניו. המפלגה הודיעה כי היא מחויבת לשוויון זכויות מלא לקהילת הלהט"ב בישראל בהם חקיקה האוסרת טיפולי המרה שתכליתם לשנות את נטייתו המינית של האדם, הכרה במיסוד הקשר הזוגי בין זוגות חד מיניים, תיקון חוק הפונדקאות כך שיכלול זוגות גברים ויחידנים והשוואת מעמדם בחוק של זוגות כך שיוכלו לאמץ באופן שוויוני לזוגות הטרוסקסואלים. מבחינה כלכלית, תקווה חדשה מאמינה בכלכלה חופשית, תמיכה בעסקים קטנים ובעצמאים, שוויון הזדמנויות ובצמצום הבירוקרטיה. בנוסף, המפלגה מעוניינת לשפר את מעמד המורים ומערכת החינוך וכמו כן להגדיל את תקצוב מערכת הבריאות ולהגדיל את סל השירותים לאזרח. תקווה חדשה הכריזה כי היא דוגלת ברפורמות במערכות השלטון, לרבות הגבלת כהונה של ראש ממשלה וראשי רשויות מקומיות. בנוסף המפלגה מעוניינת להגדיל את סמכויות השלטון המקומי על חשבון סמכויות הממשל המרכזי. מדיה וקבצים בנושא תקווה חדשה בוויקישיתוף אתר האינטרנט הרשמי של תקווה חדשה אתר האינטרנט הרשמי של תקווה חדשה (באנגלית) אתר האינטרנט הרשמי של תקווה חדשה (ברוסית) תקווה חדשה, ברשת החברתית פייסבוק תקווה חדשה, ברשת החברתית אקס (טוויטר) תקווה חדשה, ברשת החברתית אינסטגרם תקווה חדשה, סרטונים בערוץ היוטיוב תקווה חדשה הימין הממלכתי, באתר רשם המפלגות לימור לבנת, לקום ביום רביעי עם תקווה חדשה בלב, באתר ynet, 22 במרץ 2021 יקי אדמקר‏, סער פרסם מצע לקהילה הגאה, גורמים ביהדות התורה: "אי אפשר לסמוך עליו", באתר וואלה, 4 במרץ 2021 תקווה חדשה, באתר המכון הישראלי לדמוקרטיה שינוי שם מפלגה, באתר רשם המפלגות, ‏21 באוגוסט 2023 הודעה על רישום המפלגה ברשם המפלגות, 18 בינואר 2021 טל שלו‏, סער קרא לנתניהו להתפטר: עליו לקבל אחריות על המצב שבו תקועה המדינה, באתר וואלה, 26 בנובמבר 2019 הליכוד שלו: נתניהו הביס את סער בפריימריז, באתר ynet, 27 בדצמבר 2019 סער עוזב את הליכוד למפלגה חדשה ומתפטר מהכנסת: "להחליף את שלטון נתניהו", באתר ynet, 8 בדצמבר 2020 עטרה גרמן, ‏"צו השעה": גדעון סער פורש מהליכוד ויתמודד מול נתניהו, בעיתון מקור ראשון, 8 בדצמבר 2020 מורן אזולאי, הנדל והאוזר מצטרפים לסער: "מצבו המשפטי של נתניהו מכתיב את המצב הפוליטי", באתר ynet, 9 בדצמבר 2020 צבי זרחיה, גדעון סער בונה על 7.2 מיליון שקל מדרך ארץ וצירוף יעלון, באתר ynet, 10 בדצמבר 2020 עמית סגל ודפנה ליאל, ‏האוזר והנדל יצטרפו היום למפלגתו החדשה של סער, באתר ‏מאקו‏, 9 בדצמבר 2020 מורן אזולאי, ח"כ יפעת שאשא ביטון מצטרפת לגדעון סער, באתר ynet, 15 בדצמבר 2020; יקי אדמקר‏, בליכוד משכו את הבקשה להכריז על שאשא ביטון כח"כית פורשת, באתר וואלה, 28 בדצמבר 2020 חזקי ברוך, שר המים וההשכלה הגבוהה אלקין לא השתתף בישיבת הממשלה והודיע על התפטרותו מהממשלה ומהליכוד. אלקין צפוי לחבור לסער., באתר ערוץ 7, 23 בדצמבר 2020 ציוץ של עמנואל נבון ברשת החברתית אקס (טוויטר), 8 בדצמבר 2020 אנה ברסקי, ‏לאחר ההצבעה הדרמטית: יו"ר הקואליציה הכריזו על שיר והשכל כפורשות מהליכוד, באתר מעריב אונליין, 22 בדצמבר 2020 עמית סגל, ‏מצטרף לגדעון סער: ראש עיריית אילת עוזב את הליכוד, באתר ‏מאקו‏, 28 בדצמבר 2020 בנצי רובין, ‏הילה שי וזאן התפטרה: "מקווה שאמשיך כחברת כנסת בתקווה חדשה", באתר "סרוגים", 31 בינואר 2021 צבי זרחיה, מחמם מנועים: גדעון סער גייס כבר 13.5 מיליון שקל לקמפיין הבחירות, באתר כלכליסט, 17 בפברואר 2021 תקווה חדשה משנה את השם: איך תקרא מעתה המפלגה?, באתר אייס, 2 ביולי 2023 בקשה לשינוי שם מפלגה, באתר משרד המשפטים - רשות התאגידים שינוי שם מפלגה, באתר רשם המפלגות, ‏21 באוגוסט 2023 יקי אדמקר, טל שלו‏, סבב ההמלצות בבית הנשיא הסתיים: נתניהו עם רוב של 52 ממליצים, באתר וואלה, 5 באפריל 2021 חזקי ברוך, גדעון סער המליץ על יאיר לפיד, באתר ערוץ 7, כ"ג באייר תשפ"א יוני גבאי, ‏גנץ וסער: "אנו מתאחדים - לא לגזענות, כן לציבור החרדי", באתר כיכר השבת, 10 ביולי 2022 נעה שפיגל, הקמת ממשלת החירום: הכנסת אישרה את צירוף שרי המחנה הממלכתי לממשלה, באתר הארץ, 12 באוקטובר 2023 יוני גבאי, ‏בום פוליטי: סער נפרד מגנץ ומפרק את המחנה הממלכתי, באתר כיכר השבת, 12 במרץ 2024 מורן אזולאי, לאחר שלא צורף לקבינט המלחמה, סער פורש מהממשלה: "לא באנו לחמם כיסאות", באתר ynet, 25 במרץ 2024 יובל זוזוט עסיס, השר סער: "מדינת פלשתינית זוהי קונספציה על סטרואידים", ערוץ 14, 2023 סער: "מדינה פלסטינית תהיה חגורת נפץ סביבנו"; ליברמן: "להפוך את עזה לבעיה של מצרים", באתר ynet, 27 בדצמבר 2023 טל שלו, יקי אדמקר‏, סערה בשל תמיכת לפיד בפתרון שתי המדינות: "אין היגיון להציף מחדש את רעיון המדינה הפלסטינית", באתר וואלה, 21 בספטמבר 2022 תקווה ירוקה, באתר מפלגת תקווה חדשה, ‏2021-01-25 תקווה לקהילה הגאה, באתר מפלגת תקווה חדשה, ‏2021-03-04 תקווה לשינוי שיטת הממשל